./data/phi0914/phi00139/phi0914.phi00139.perseus-lat1.xml
ScipioniAsiageni ademptus equus  in censibus quoque accipiendis tristis et aspera in       omnes ordines censura fuit   ornamenta et vestem muliebrem et       vehicula, quae pluris quam quindecim milium aeris essent, deciens pluris in censum referre iuratores iussi;        item mancipia minora annis viginti, quae post proximum lustrum decem milibus       aeris aut pluris eo venissent, uti ea quoque deciens tanto pluris, quam quanti       essent, aestimarentur, et his rebus omnibus terni in milia aeris adtribuerentur             aquam publicam omnem in privatum       aedificium  aut agrum fluentem ademerunt et, quae in loca publica inaedificata       inmolitave privati habebant, intra dies triginta demoliti sunt   opera deinde facienda ex decreta in eam rem pecunia,       lacus sternendos lapide detergendasque, qua opus esset, cloacas, in Aventino et       in aliis partibus, qua nondum erant, faciendas locaverunt   et separatim Flaccus molem ad Neptunias aquas, ut       iter populo esset, et viam per Formianum montem,  Cato atria duo, Maenium et  Titium, in lautumiis et quattor tabernas in publicum emit, basilicamque       ibi fecit, quae Porcia adpellata est  et vectigalia summis pretiis, ultro       tributa infimis locaverunt   quas locationes       cum senatus precibus et lacrimis victus publicanorum induci et de integro locari       iussisset, censores edicto submotis ab hasta, qui ludificati priorem locationem       erant, omnia eadem paululum inminutis pretiis locaverunt   nobilis censura fuit simultatiumque       plena, quae M Porcium , cui acerbitas ea adsignabantur, per omnem vitam exercuerunt